Körfuknattleiksdeild Skallagríms auglýsir eftir stolnum bíl Körfuknattleiksdeild Skallagríms í Borgarnesi auglýsir eftir rauðri Suzuki Swift bifreið sem var stolið fyrir 3 - 4 vikum síðan . Bíllinn er með bílnúmerið LM-G 71 . Körfuknattleiksdeildin hefur verið með bílinn á leigu hjá Bílaleigu Akureyrar og hefur notað hann í starfi sínu . Í samtali við Skessuhorn sagði Björn Bjarki Þorsteinsson formaður kkd . Skallagríms að ef einhver hafi frekari upplýsingar um bílinn eða séð til hans er viðkomandi vinsamlegast beðinn um að hafa samband við sig í síma 660-8245 eða Finn Jónsson verkefnisstjóra deildarinnar í síma 898-9208 . Að öðru leyti vildi Björn Bjarki ekki tjá sig um málið .